Diari Oficial de la Generalitat Valenciana


Sumari del DOGV 5417, del 29-12-2006 (2006/14448)

Informació pública de l'aprovació provisional del Pla General d'Ordenació Urbana del terme municipal del Pinós.
---------------------------------------------------------------------------------------------------------------

### Dades del document

Número de DOGV
:   5417

Data del DOGV
:   29-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14643


Organisme emissor
:   Ajuntament del Pinós

Tipus de document
:   Anunci

Informació pública de l'aprovació provisional del Pla General d'Ordenació Urbana del terme municipal del Pinós. [2006/Q14493]  
Mitjançant l'Acord del Ple ordinari, de 28 de novembre de 2006, es va aprovar provisionalment el Pla General del Pinós i la suspensió de l'atorgament de llicències, programes i planificacions a tot el terme municipal en els termes següent:  
«Primer  
Aprovar provisionalment les modificacions que es consignen en els documents descrits en este acord, referides al Pla General del Pinós, l'aprovació provisional dels quals data de juliol de 1999 i que es troba en fase d'aprovació definitiva a la Conselleria de Territori i Urbanisme de la Generalitat valenciana.  
Segon  
Aprovar provisionalment el Text Refós del Pla General d'Ordenació Urbana del Pinós, que replega totes les modificacions descrites a la part expositiva d'este acord.  
Tercer  
Requerir de l'administració autonòmica i de la Comissió Provincial d'Urbanisme que, de conformitat amb el que disposen els articles 162, 163 i 165 del Reglament de Planejament de 1998, aplicable al cas, i atés que el pla ja té tots els informes sectorials favorables per a això i les modificacions no afecten en res el que ja s'ha informat i que s'esmenen a més les deficiències apuntades a la darrera resolució d'esta comissió, aprove i publique el Pla General del Pinós, d'acord amb les determinacions que s'establixen en esta documentació.  
Quart  
Per interpretació analògica, amb el que establix l'article 152.2 i 5 del Decret 201/1998, del Consell, Reglament de Planejament de la Comunitat Valenciana, s'acorda la suspensió de l'atorgament de llicències, programes i planificacions a tot el terme municipal, des de la data d'este acord, fins que el Pla General l'aprove definitivament l'administració autonòmica.  
No obstant l'anterior, es podran atorgar llicències d'obres, instal·lacions i activitat, amb caràcter provisional, per a aquelles actuacions el projecte de les quals es trobe d'acord amb les determinacions i l'ordenació establides al Pla General la documentació del qual s'aprova en esta data.  
Cinqué  
Facultar l'Alcaldia Presidència o el regidor delegat d'Urbanisme, perquè diligencie i tramite la documentació aprovada en este Ple, òmpliga els requeriments, les compareixences o la documentació que a este efecte requerisca l'administració competent per a l'aprovació definitiva del Pla General.  
Sisé  
Notificar als interessats compareguts en les actuacions i a aquells que pogueren resultar afectats directament en els seus drets subjectius a causa de les modificacions introduïdes».  
Cosa que es publica perquè se'n prenga coneixement general als efectes del que disposa l'article 57.1.a de la Llei Reguladora de l'Activitat Urbanística, i en virtut del que disposa l'article 59.5 de la Llei 30/1992, de 26 de novembre, per a tots els interessats que en el procediment siguen desconeguts, s'ignore el lloc de la notificació o el mitjà, o bé, intentada la notificació, esta no s'haguera pogut practicar.  
El Pinós, 29 de novembre de 2006.. L'alcalde: José M.ª Amorós Carbonell.